b'\n_START_ARTICLE_\nKolmio\n_START_SECTION_\nYhdenmuotoisuuss\xc3\xa4\xc3\xa4nt\xc3\xb6\n_START_PARAGRAPH_\nJos kahdessa kolmiossa on kolme yht\xc3\xa4 suurta kulmaa, kolmiot ovat yhdenmuotoiset. Kolmiot ovat yhdenmuotoisia my\xc3\xb6s, jos niiss\xc3\xa4 toisiaan vastaavien sivujen suhteet ovat samat kaikille kolmelle sivulle.\n_START_SECTION_\nKolmion pinta-alan laskeminen\n_START_PARAGRAPH_\nKolmion pinta-alan laskeminen on yksinkertainen ongelma, joka tulee usein vastaan erilaisissa tilanteissa. On olemassa useita eri ratkaisutapoja riippuen siit\xc3\xa4, mit\xc3\xa4 kolmiosta tiedet\xc3\xa4\xc3\xa4n. Ohessa on er\xc3\xa4it\xc3\xa4 usein k\xc3\xa4ytettyj\xc3\xa4 kaavoja pinta-alan laskemista varten. Yleinen tapa: kanta _NEWLINE_kertaa korkeus jaettuna kahdella, esim. (2\xc2\xa0cm \xc3\x97 4\xc2\xa0cm) \xc3\xb7 2 = 4\xc2\xa0cm\xc2\xb2\n_START_SECTION_\nGeometrinen menetelm\xc3\xa4\n_START_PARAGRAPH_\nKolmion pinta-ala S voidaan laskea kaavalla S\xc2\xa0=\xc2\xa0\xc2\xbdbh, jossa b (kanta) on yhden satunnaisesti valitun sivun pituus ja h (korkeus) on kannan et\xc3\xa4isyys vastap\xc3\xa4isest\xc3\xa4 k\xc3\xa4rjest\xc3\xa4. T\xc3\xa4m\xc3\xa4 voidaan esitt\xc3\xa4\xc3\xa4 oheisella piirustuksella._NEWLINE_Annetun kolmion pinta-alan selvitt\xc3\xa4miseksi (kuvassa vihre\xc3\xa4ll\xc3\xa4) tehd\xc3\xa4\xc3\xa4n ensin alkuper\xc3\xa4isest\xc3\xa4 kolmiosta kopio (sininen), kierret\xc3\xa4\xc3\xa4n se 180\xc2\xb0 ja liitet\xc3\xa4\xc3\xa4n osat yhteen. N\xc3\xa4in saadusta suunnikkaasta leikataan palanen irti ja liitet\xc3\xa4\xc3\xa4n se nelikulmion toiselle puolelle, jolloin saadaan suorakulmio. Koska suorakulmion ala on bh, annetun kolmion pinta-alan t\xc3\xa4ytyy olla\xc2\xa0\xc2\xbdbh.\n_START_SECTION_\nMuita esimerkkej\xc3\xa4\n_START_PARAGRAPH_\nJos kolmiossa kulma \xce\xb1 on kaksi kertaa niin suuri kuin kulma \xce\xb2, niin kolmion sivun pituuksille on voimassa yht\xc3\xa4l\xc3\xb6 a\xc2\xb2 = b\xc2\xb2 + bc, miss\xc3\xa4 a on kulman \xce\xb1  vastaisen sivun pituus, b on kulman \xce\xb2  vastaisen sivun pituus ja c on kolmannen sivun pituus.'